ഇന്ത്യന് ചലച്ചിത്ര മേഖലയെ നിയന്ത്രിക്കുന്നത് താലിബാനോ? സാധാരണ മനുഷ്യരില് നിന്ന് ഇങ്ങനെയുള്ള നീക്കം ഉണ്ടാകില്ല: സോഹന് റോയ് തിരുവനന്തപുരം: ഇന്ത്യന് ചലച്ചിത്ര മേഖലയെ നിയന്ത്രിക്കുന്നത് താലിബാനാണോയെന്ന് സോഹന് റോയ്. പ്രൊഡ്യൂസേഴ്സ് അസോസിയേഷന്റെ നിലപാടുകള്ക്കെതിരെയായിരുന്നു സോഹന് റോയുടെ ആരോപണം. തിരുവനന്തപുരത്തെ ഏരീസ് പ്ലക്സ് തിയേറ്ററിലേക്ക് മലയാള സിനിമകള് നല്കില്ലെന്നും ഇംഗ്ലീഷ് സിനിമകള് മാത്രം പ്രദര്ശിപ്പിച്ചാല് മതിയെന്നുമായിരുന്നു അസോസിയേഷന്റെ തീരുമാനം. എന്നാല് ഈ തീരുമാനം നഷ്ടം മാത്രമാകും കൊണ്ടുവരികയെന്നും ആയതിനാല് തിയേറ്റര് അടച്ചുപൂട്ടുകയാണെന്നും ഉടമയായ സോഹന് റോയ് വ്യക്തമാക്കി. നിര്മാതാക്കളുടെ സംഘടന താലിബാനിസം നടപ്പാക്കുന്നുവെന്നും സോഹന് റോയ് പ്രതികരിച്ചു. ഏരീസില് ഇംഗ്ലീഷ് സിനിമകള് മാത്രം പ്രദര്ശിപ്പിച്ചാല് മതിയെന്നാണ് ലഭിച്ചിരിക്കുന്ന നിര്ദേശം. എന്നാല് ഇംഗ്ളീഷ് സിനിമ മാത്രം പ്രദര്ശിപ്പിച്ച് ഇത്രയും വലിയ ഒരു തീയേറ്റര് മുന്നോട്ട് കൊണ്ടുപോകാന് സാധിക്കില്ലെന്ന് അദ്ദേഹം മാതൃഭൂമിയോട് പ്രതികരിച്ചു. സിനിമയെ സ്നേഹിക്കുന്ന വ്യക്തിക്ക് ഒരിക്കലും ഇങ്ങനെ ചെയ്യാന് പറ്റില്ല. ഇതിന്റെ പിന്നില് ആര് പ്രവര്ത്തിച്ചാലും ശരി, അയാള് പോസിറ്റീവ് ചിന്താഗതിയുള്ള ചിന്താആളായിരിക്കില്ല. കുറ്റവാളിയുടെ മാനസികാവസ്ഥയുള്ള ആരോ ആണ് ഇതിന് പിന്നില്. താലിബാനാണോ ഇന്ത്യന് ചലച്ചിത്ര മേഖലയെ നിയന്ത്രിക്കുന്നതെന്ന് സംശയമുണ്ട്. അല്ലാതെ സാധാരണ മനുഷ്യരില് നിന്ന് ഇങ്ങനെയുള്ള നീക്കങ്ങളുണ്ടാവാന് സാധ്യതയില്ല, സോഹന് റോയ് വ്യക്തമാക്കി. Tags theatre PRODUCERS ASSOCIATION Sohan Roy shortlink